Anchetatorii au stabilit că studenta găsită moartă într-un apartament din Timişoara a fost ucisă cu mai multe lovituri de cuţit. Poliţiştii au şi un suspect, iubitul fetei, student şi el la Medicină, la fel ca ea.
Potrivit anchetatorilor, tânăra ucisă avea 21 de ani, era din Baia de Aramă şi a murit după mai multe lovituri de cuţit.
Suspectul principal este un tânăr din Caraş Severin pe care l-au şi reţinut.
Acesta este fiul proprietarei apartamentului şi era iubitul fetei ucise, student la Medicina, la fel ca fata.
Anchetatorii spun ca cei doi erau împreună de anul trecut şi s-au certat foarte tare în ultimul timp şi, cel mai probabil, a fost ucisă din gelozie.
Vineri seară, cele două colege de apartament ale studentei au găsit-o moartă în pat.
Imediat au sunat la numărul de urgenţă 112, iar poliţiştii au început ancheta.